
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
ELŐTERJESZTÉS
Martfű Város új rendezési tervének és helyi építési szabályzatának

megalapozó vizsgálatáról és településfejlesztési koncepciójára
Martfű Város Önkormányzata Képviselő-testületének 

2015. november 26-ai ülésére
Előkészítette: Honti Gyula megbízott főépítész

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalási mód: nyilvános ülés
Tisztelt Képviselő-testület!
Martfű Város Önkormányzata Képviselő-testülete, a 90/2015 (IV.30.) számú határozatában a jogszabályoknak megfelelően új rendezési terv, és helyi építési szabályzat készítéséről döntött. A határozat értelmében a dokumentáció elkészítésével, a Kiszelovics és Társa Településtervező Kft-t bízta meg.
A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Kormány rendelet (továbbiakban: Rendelet) 1 – 2 számú melléklet előírásainak megfelelően, elkészült a település rendezési tervének megalapozó vizsgálata, illetve a településfejlesztési koncepciója. A rendelet 30. § (4) bekezdése alapján „Az önkormányzat dönt a koncepció kiválasztott fejlesztési irányáról, és arról, hogy a megalapozó vizsgálat megfelel a tervezés alapjának”.

A munkaközi szinten összeállított településfejlesztési koncepció felhasználta és figyelembe vette az államigazgatási szervek előzetes véleményeit, adatközlését, valamint az Önkormányzat által ismertetett fejlesztési szándékot.

Az elkészült munkaközi dokumentum 2015. november 9-től 2015. november 24-ig, a helyben szokásos módon kifüggesztésre került.

Az előterjesztés melléklete a megalapozó vizsgálat és településfejlesztési koncepció.

Kérem előterjesztésem megtárgyalását, s az alábbi határozati javaslat elfogadását.

Határozati javaslat:

/2015. ( ) Határozat
Martfű Város új rendezési tervének és helyi építési szabályzatának megalapozó vizsgálatáról és településfejlesztési koncepciójáról.
Martfű Város Önkormányzatának Képviselő- testülete megtárgyalta Martfű Város új rendezési tervének és helyi építési szabályzatának megalapozó vizsgálatáról és településfejlesztési koncepciójáról szóló előterjesztést, és az alábbiakról döntött.

Az elkészített megalapozó vizsgálat és településfejlesztési koncepció összeállítása megfelel a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 08.) Kormány rendelet 1. és 2. számú mellékletében leírt követelményeknek. A véleményezett dokumentáció megfelel a tervezés alapjának.
Erről értesülnek:

1. JNSZ Megyei Kormányhivatal

2. Valamennyi képviselő helyben

3. Városfejlesztési és üzemeltetési iroda helyben

4. Irattár

Martfű, 2015. november 16.


Dr. Papp Antal


polgármester

Látta: Szász Éva jegyző
